
Екскурзия за членовете на КХУП до Априлци


Въпреки студеното февруарско утро, 11 февруари 2023, денят обещаваше да бъде слънчев и топъл. Тази метеорологична прогноза бе повод за много положителни емоции и усмивки сред членовете на Клубове на хората с увреждания(КХУП) ОТ ПЛЕВЕН. Този ден от 8 часа те се отправиха с автобуси за гр. Априлци да станат съпричастни и с други гости на празника на сланината и греяната ракия, който се организира всяка година от Община Априлци. Прогнозата за хубаво време се потвърди и това още повече повдигна настроението на гостите от Плевен. В екскурзията взеха участие хора с увреждания и пенсионери от клубовете на ул. „Сан Стефано“ с председател Дамяна Христова, ул. Гюмурджина с организатор Мая Добрева, ул. Георги Кочев с организатор Пенка Маринова и ул. Гренадирска 30 с организатор Малинка Табакова. За първи път Празникът на сланината и греяната ракия в гр. Априлци продължи два дни: 11 и 12 февруари 2023 и се проведе на новия неделен градски пазар в  кв. Ново село, Център, гр. Априлци, с много нови участници!


Организаторите на празника се бяха погрижили за доброто настроение на всички гости. Те представиха много индивидуални изпълнители и състави, викторини, кулинарни състезания, вкусни местни блюда. Много производители бяха организирали пазар на прясна и консервирана сланина, на различни видове сливови ракии, сладки, локуми и халва. Екскурзиантите от Плевен бяха погълнати от тази феерия на песни, кулинария и стоки в този ден. Тука ще представя програмата на събитието за да може нашият читател да получи пълна представа за елементите на програмата на които се радваха нашите хора.

Програма на Празник на сланината и греяната ракия – Априлци 2023г.

Първи ден: 11.02.23 г. /събота/

08:45 – 08:55 ч. – Водещ Живко Жечев: Обявяване програмата за деня

09:00 – 09:30 ч. – Начало: Гайдарски състав „Родопски полъх“ с ръководител Стоян Маджаров – с. Челопеч

09:30 – 09:40 ч. – Откриване на празника от Кмета на Община Априлци

09:40 – 10:00 ч. – Изпълнение на Ива и Велислава Костадинови

10:00 – 11:00 ч. – Изпълнение на Райко Кирилов

11:00 – 11:30 ч. – Изпълнение на Ива и Велислава Костадинови

11:30 – 12:00 ч. – Изпълнение на Райко Кирилов

12:00 – 12:30 ч. – Изпълнение на Валя Балканска и Петър Янев

12:30 – 13:15 ч. – Кулинарно състезание „Хелс Китчън“ – Интро

13:15 – 13:55 ч. – Награждаване на кулинарни конкурси с участието само на местни производители:

• „Надпревара за най-вкусна и крехка сланинка”,

• „Кулинарна изложба – базар за ястия със сланина” ,

• „Конкурс за домашна ракия – ароматна, идеална на градус, чудесна на вкус”.

14:00 – 15:00 ч. – Кулинарно състезание „Хелс Китчън“ – Екшън

15:00 – 15:40 ч. – Фолклорна формация „Елит“ – гр. Ловеч

15:40 – 16:10 ч. – Кулинарно състезание „Хелс Китчън“ – Снимки

Паралелно със сценични изпълнения:

09:00 – 11:00 ч. – Приготвяне на „Бабината гозба“ в големия „Чорбаджийски тиган“

Всички посетители имат възможност да вкусят от т.нар. „Бабина гозба”, приготвена в големия „чорбаджийски тиган“ от 30 кг. сланина, 500 яйца и 30 кг. праз лук.

11:00 – 11:30 ч. – Игри от „Фермата“ с Гуспата /Димитър Господинов от „Фермата“ сезон 1 и 8/

 13:30 ч. – 17:00 ч. – Игри от „Фермата“ с Гуспата

Втори ден: 12.02.23 г. /неделя/

10:00 – 11:00 ч. – Народен оркестър „Развитие“ – гр. Стражица

11:00 – 12:00 ч. – Лилия Семкова – народна певица, участник в ТВ предаване „Фермата“.


И накрая бихме искали да си пожелаем в бъдеще още такива положителни емоции защото ежедневието на тези хора не е толкова разнообразно, някои лишени от другари и познати в живота. Това е значението на КХУП в нашия град, да осигури нормалното емоционално преживяване на пенсионерите и хората с увреждания.

Румен Петков, организатор клуб
С много настроение клубовете в Плевен отбелязаха

празника на лозарите и винарите

Основният обичай, изпълняван на 14 февруари, денят на Трифон Зарезан е ритуалното зарязване. Обредното зарязване на лозята се извършва предимно от мъже лозари. Още рано сутринта стопанката омесва и изпича пресен хляб, украсен пластично с тесто. Най-често се изобразяват лозници с гроздове. Приготвят и кокошка пълнена с ориз или булгур и заедно с питата, бъклица с вино и шише светена вода ги слагат в нова шарена торба. След празничната църковна служба мъжете лозари взимат торбата и заедно със свирачите се отправят към лозята. Там всеки се прекръства три пъти в посока към изгрева на слънцето и отрязва с косера няколко пръчки от три корена. После полива отрязаното място с вино и светена вода и го поръсва с пепел, запазена от Бъдни вечер, с пожелание да се роди много грозде. Докато извършва зарязването, лозарят изрича благословия за богата реколта. Отрязаните пръчки завиват на венчета, които слагат на калпаците си, на бъклиците или ги премятат през рамо, а после вкъщи ги поставят под домашната икона. След зарязването мъжете нареждат богата трапеза в лозята с донесената храна. Започват шумни и весели песни и хора. Преди да седнат около софрата, лозарите избират „цар” на лозята, когото наричат Трифон. Гледат той да бъде добър стопанин, имотен, с много лозя и да е „късметлия” – предпоставки за добра бъдеща реколта. На главата на „царя” поставят корона от лозови пръчки, качват го на каруца, теглена от самите тях, и ритуално обикалят лозята. Царят зарязва и благославя да се роди повече грозде и да има хубаво вино. После участниците в обичая понасят царя на рамене или го слагат на колесар и с гайди и тъпани процесията се връща в селото. Шествието обикаля всички къщи, а стопаните ги посрещат с баница, ракия и вино. Празникът завършва в дома на царя, който по стара традиция кани всички мъже, участници в зарязването, и ги черпи с вино, за да бъде обилна реколтата от грозде и да бъдат пълни бъчвите.


С много настроение членовете на Пенсионерските клубове(КХУП) Плевен отбелязаха празника на лозарите и винарите – Трифон Зарезан. Тържествата събраха почитателите на виното, народните ритми и веселието . Всички присъстващи си пожелаваха здраве и плодородна година.  По традиция празникът продължи с  ритуала „Зарязване” на импровизирана откъсната лоза, полята с вино за берекет, след което следваше музикална програма. С много настроение, песни и усмивки присъстващите си пожелаха още по-добра реколта през годината.
***

Клуб Сан Стефано 40, Председател Дамяна Христова

Празник е...

На любовта? Само спомени, спомени

 На виното? Ами то си личи. Искам да направя оформление на целия празник, но всичко се "разбърква"

Но нищо - празник е

 Днес членовете на КХУП ул "Сан Стефано" 40 град Плевен по достойнство отбележиха празника.

Сказка за празника - Марга Цветанова

 Цар - Пенчо и царица Боряна посетиха дома на Илка да зарежат лозето, а тя с вкусна пита ги нагости.

Леле е, а като пристигна баба Дора, краката и треперят, а тя разказва ли, разказва...

На празника с удоволствие посрещнахме зам. Областния управител - Александър Трайков и директора на Информационно обслужване - Плевен Иван Мандински.

С благодарност към тях за армагана, който получихме. Желаем ви много години здраве и късмет!

А дегустация на виното -от международно жури. Голямата награда за Георги и по достойнство за Пенчо и Дамян.
А как на празник без томбола, кафенце, сладки и целувки, песни, хора и веселие.

Бъдете благословени, приятели!

Дамяна Христова

Председател клуб ул. Сан Стефано 40, Плевен
***

Клуб Гренадирска 30, организатор Малинка Табакова


По стар народен обичай, когато се отбелязва български народен празник в КХУП ул. Гренадирска 30 Плевен, жените, членове на организацията оформят битов кът с елементи от българската народна носия. Това са пищимали, ризи, престилки, елеци и бродирани забрадки. Така бе и на празника на виното и лозята Трифон Зарезан. Предния ден, 13 февруари организаторката на клуба Малинка Табакова и Лиляна Бачовска подредиха този битов кът с носии предоставени от Цанка Христова, като бе предвидено и място за пити, баници и други вкусотии, както и вина донесени от членовете на клуба. 


Сутринта на другия ден, на самия празник в 10 часа Лиляна Бачовска облечена в национална носия откри тържеството. Неин подгласник бе Малинка Табакова, която прочете кратка информация за празника. Вокална група "Пей, сърце" към ТСО на ССБ Плевен с ръководител Богомил Мицев поздравиха присъстващите с няколко народни песни. В организирания кът бяха сложени пити, баници и други ястия сътворени от жените, различни вина и сладкиши. Питата сътворена от Малинка с изобразени върху нея релефни картини грабна погледите на всички и негласно получи тяхната оценка за най-красивата и изящна пита. Гости на тържеството бяха Веселка Лилова, Координатор на ПП "Герб" Плевен и  Цветанка Петрова. Те също бяха донесли вина собствено производство за да уважат трапезата. Не може и без конкурс-дегустация за най-хубаво вино собствено производство. Бяха представени три вина, това на Нинка Дункова, Веселка Лилова и Лидия Чочова. Жури в състав Лиляна Бачовска, завършила ЛВТ и технолог във Винпром Плевен беше Председател на журито и членове Снежа Иванова и Богомил Мицев. Първо, място след дегустация бе дадено на Лидия Чочова, второ място извоюва Нинка Дункова и трето за Веселка Лилова. Участниците бяха наградени с изящни сувенири, декупажи изработени от Бачовска. Тържеството продължи с обяд, кетъринг заплатен от самите членове, но жените бяха създали допълнително и много кулинарни творения с които подредиха празничната трапеза. Имаше песни, танци  и много шеги.


Нека всяко тържество в клубовете протича по този начин, едно откъсване от самотата, от проблемите на хората с увреждания.

***

Клуб Мизия, ул. Руй 2, организатор Галина Тончева


На празник, като на празник. Този ден, 14 февруари членовете на КХУП Мизия с приповдигнато настроение заеха места в клубното помещение. Близо 90 членове предпочетоха задружно да отбележат този уважаван празник "Трифон Зарезан". В началото имаше изнесена малка програма. Организаторката на клуба Галина Тончева прочете кратка информация за този много уважаван от народа ни светец. След това танцовата група " Готините " изиграха две хора, а Спортен клуб "Кайлъка" изпя две песни. Организаторката прочете кратка информация и за деня на влюбените св. Валентин. На празника не може и без  венчета от лозови пръчки, които бе подсигурил Васил  Жилевски. Ръководството на клуба бе организирало и томбола със 150 билета, които осигуриха на притежателите им много красиви и разнообразни подаръци. След приключване на емоциите от тази официална част, уважилите празника се веселиха, пяха, танцуваха и се шегуваха в компанията на прекрасни вина собствено производство.


На 28 февруари, вторник се проведе отчетно-изборно събрание на клубната организация. Председателят Илия Александров прочете отчетния доклад, направен бе и финансов отчет от касиерката на организацията. Общият брой на членуващите в клуб Мизия е 280.

На 7 март 2023, вторник ресторант "Ростов на Дон" осигури на 220 членове приятна обстановка и атмосфера за отбелязване на Международен ден на жената 8 март. На всяка от дамите този ден организацията подари скромен подарък по един ароматен сапун.


Да пожелаем на членовете и ръководството от клуб Мизия много здраве, спокойни дни и много положителни емоции със своите приятели от клуба.

***

Послание на Царя на виното:


Встъпвайки в редовете на лозарите и винарите, получавайки вашето доверие, 

аз  се Заклевам пред колегите си, пред моите учители и пред моите следовници; 

кълна  се пред Сабациус, Бакхус и Дионисий, че:

- ще обичам лозата, както обичам децата си;

- ще помагам за нейното развитие и опазване, както помагам на роднините си;

- ще уважавам човека, който  се грижи за лозата, както уважавам себе си;

- ще правя вино само от грозде, както са ни завещали прадедите ни;

- няма  да използвам виното, за постигане на користни цели;

- няма  да допускам засаждането на лозата на лоши терени;

- няма  да посягам с лоши помисли към нея, както не посягам към човека;

- няма  да разреждам никога виното с вода;

- няма  да злоупотребявам с виното, както няма  да подтиквам и други  да вършат същото;

- към работа и грижа за виното ще присъствам сам с чисти помисли, както бих направил с любимата си;

- ще помагам на колегите си изпаднали в беда;

- ще предавам своя опит и знания на по-младите си колеги;


Обещавам, че: даже и  да  се разделя с лозаро-винарството, никога няма  да винохулствам 

и  да уронвам достойнството и престижа на професията ни.

Ако престъпя клетвата си, нека:

- Да не узрява гроздето  ми!

- Да  ми  се  разсъхнат  бъчвите!

- Да  ми  се вкисва виното!

- Боговете  да ме оставят без вино на трапезата!

Записал Румен Петков, организатор клуб

Работата с най-малките, с децата в РО на СГБ Плевен

Добре дошла, 2023 година!


Напоследък плевенската организация на глухите успя да промени някои от своите традиции за работа. Промени ги в най-добрия смисъл на това понятие – като сложи на предно място работата с най-малките, с децата, бъдещите наши членове, които тепърва ще се оформят като характери, но и като лидери сред най-младото поколение на нашия съюз. И не е чудно, че честванията на празници и годишнини в Плевен стават все по-цветни, все по-многолюдни и красиви, защото в тях участват децата. А клубът на РО пък става все по-тесен за всички, които искат да ги видят. Всъщност, всичко започна не много отдавна, когато заниманията на кабинета за рехабилитация на слуха и говора се преместиха в клуба на РО. За рехабилитатор тогава беше назначена Валя Василева – една млада, красива и образована жена, която просто дава на децата цялата си любов. И ги кара да се чувстват силни в една общност заедно. С тях са винаги родителите им, с тях е и цялото ръководство на плевенската организация. Не случайно и тазгодишното коледно и новогодишно тържество беше именно с тях. Всъщност – празникът пред коледната елха съвпадна с първия им учебен ден. Малко късно – но с невероятен повод. Всички трепетно бяха изчакали да минат грижите по поставянето на кохлеарни импланти на две от децата. Сега Сияна и Никол бяха отново с всички. Имаше много вълнение, имаше много за разказване, и радост, че отново са заедно. Това направи срещата много вълнуваща. На празника Вальо ни показа, че е бил сурвакар и ни декламира сурвакарски песни и стихчета. После Никол, Вяра, Сияна с удоволствие, без да ги подканяме, много артистично декламираха своите коледни стихове. Публиката се очарова. Особено когато Никол демонстрира колко по-добре чува и колко много се е подобрил слухът й. Всички се радвахме. А тук бяха освен родители и членове на организацията, които се бяха събрали и се наслаждаваха на детското изпълнение. Та кой не се радва на тази неподправена искреност и старание, на детската усмивка! Тази среща се превърна в един малък импровизиран спектакъл. Разбира се, накрая имаше подаръци за всяко дете, имаше и лакомства за почерпка и много танци. Празници станаха и следващите занимания на децата в клуба по рехабилитация на слуха и говора, където всеки вторник и четвъртък срещите се разнообразяват и стават все по-интересни и желани. Във вторник имаше танци. Под звуците на българското хоро виждахме малките крачета да тропат и да се стараят да влязат в ритъм. И отново пред публика от наши членове, които ги гледаха с усмивка и умиление. Все пак това са бъдещите наши членове! А в четвъртък, докато вървяха приятелските разговори след уроците в кабинета с г-жа Василева, имаше детска игра с кученцето на Теодор и Вили. Тази картина стопли и зарадва душите. Така започна 2023 година в РО-Плевен.

Димитрина Каракирова, координатор на РО на глухите в Плевен

Европейски ден на единния европейски номер за спешни повиквания 112


Със съвместна тристранна декларация на Европейската комисия, Европейския парламент и съвета от 2009 г. 11 февруари е обявен за Европейски ден на единния европейски номер за спешни повиквания 112 (ЕЕНСП 112). Оттогава се чества официално в страните-членки от общността. У нас този ден беше отбелязан под мотото „ЕЕНСП 112 в България – състояние и перспективи. По време на празника, като специален успех за изминалата година, беше демонстрирано действащото мобилно приложение, чрез което глухите хора могат да се свързват при нужда със спешния телефон 112. В събитието участваха представители на МВР, Столична община, БЧК-ПСС, ДА „Безопасност на движението по пътищатаˮ, Съюзът на глухите в България. службите за спешно реагиране от София-град, областите София, Перник, Благоевград и Кюстендил и други.

ТИШИНА, СГБ

За удобство на гражданите и посетителите на град Плевен, могат да използват Google maps за проследяване на разписанията на градския транспорт, които се актуализират в реално време.


Указания за работа с Google maps

Във връзка с ПМС№10 /25.01.2023г. и изменение на ПМС 66 на Министерски съвет от 1991г. за промяна в минималните размери на намаленията на цени за пътуване по основните градски линии на „Тролейбусен транспорт“ ЕООД и междуселищна автобусна линия Плевен-Гривица ,  и направено предложение до Общински съвет,  за периода от 01 февруари до 31 декември 2023г.

Считано от 01.02.2023г. по основните градски линии :

         1. Децата до 10 навършени години пътуват безплатно с  превозен документ – карта за безплатно пътуване по вътрешноградски транспорт срещу представяне на акт за раждане на децата.

     Да се води регистър на издадените безплатни карти на децата до 10 навършени години, съдържащ имената и датата на раждане на лицето, номера и датата на издадена абонаментна карта.

         2. Считано от 01.02.2023г. цените на абонаментните карти на ученици в дневна форма на обучение с навършени 10 години и студенти редовно обучение, включително докторанти във висши училища и лица, получаващи пенсия при условията на глава VI от КСО, навършили възрастта по чл.68, ал.1-3 от КСО остават непроменени, тъй като отговарят на изискванията за намаления на ПМС №10/25.01.2023г.

Считано от 01.02.2023г. по междуселищната автобусна линия Плевен-Гривица:

1.Децата до 10 навършени години пътуват с билет с нулева стойност.

2.Цената на  абонаментна карта за ученици в дневна форма на обучение с навършени 10 години и студенти редовно обучение, включително докторанти във висши училища-  21.00лв. /вместо досегашните 50 лв./

3.Цената на абонаментна карта за лица , ползващи пения при условията на глава VI КСО, навършили възрастта по чл.68, ал.1-3 от КСО-  42.00лв. /вместо досегашните 50 лв./


Да се анулират издадените преди 01.02.2023г. абонаментни карти за лицата от 7 до 10 навършени години, които са със срок на валидност повече от един месец, като се възстанови на правоимащите лица чрез законните им представители, пропорционално разликата между новата цена и цената на абонаментната карта издадена преди влизането в сила на горецитираното постановление, само за частта на валидност на документа от 1 февруари 2023 г. до крайния срок на действие и се издадат нови абонаментни карти при условията на постановлението и настоящата заповед.

От 15.11.2022г. „Тролейбусен транспорт“ ЕООД започва издаването и зареждането на пластики за ученици и студенти. От 01.12.2022г. всички пътници, на които са им издадени и заредени пластиките се валидират в тролеите и електробусите на специални устройства за валидиране – валидатори. 


УКАЗАНИЯ, ноември 14, 2022г.


На основание Решение №927/26.05.2022г. на Общински съвет Плевен, считано от 01.09.2022г. се променя общинската транспортна схема и се разкриват основни градски автобусни линии изпълнението, на които се възлага с електробуси на „Тролейбусен транспорт“ ЕООД.

№19 с маршрут – ж.к. Дружба ОБРЪЩАЛО – бл.324 – бл.313 – бл.311 – Трите бора – Поща – Дружба 1а – Христо Ботев 3 – Христо Ботев 1 – Медицински университет – Христо Ботев 2 – Първа клинична база – бл. Съдружие – Гренадирска – Битова техника – Пазара – ДКЦ 1 – НАП – Площад „СВОБОДА“ – Градска градина – Читалище „ИЗВОР“ – Магазин „ЛАЙФ“ – Македонска чешма – Панорама – Учебна база „ХРИСТО БОТЕВ“ – Втора клинична база

№20 с маршрут – Моста – Печатница – Католическа църква – Балаклия – Градска градина – Площад „СВОБОДА“ – НАП – ДКЦ 1 – Мизия – Бетонекс – Агромашина – ПМЗ – МЕТРО – ДК „Вит“ – Стъкларски завод

№21 с маршрут – Дружба обръщало – Момин геран – бл.335 – Подстанция – Дружба 3 – Дружба 2 – Дружба 1 – Христо Ботев 3 – Христо Ботев 1 – Медицински университет – Христо Ботев 2 – Първа клинична база – Георги Кирков – Хлебозавод – Хладилника – Ломоносов – ОКС – ПМЗ – МЕТРО – ДК „Вит“ – Стъкларски завод

август 09, 2022г.

На основание на Решение №999/28.07.2022г. на Общински съвет Плевен, считано от 01.08.2022г. се променят часовете в делнично разписание на автобусна линия ПЛЕВЕН – ГРИВИЦА.

Виж разписанието 29 юли, 2022г.


С Решение №927/26.05.2022г. на Общински съвет Плевен, считано от 01.07.2022г. възлага

на „Тролейбусен транспорт“ ЕООД, като вътрешен оператор , изпълнение ( с електробуси ) обществен превоз на пътници по междуселищна автобусна линия № 22 Плевен-Гривица

Спирки по маршрута: Автогара Плевен, Гренадирска, бл. Съдружие, Кауфланд2, Славина, Полима, ПГ по Металообработване, Мони МСД, Вапцаров, Балканстрой, Лозарска1, Лозарска2, Гривица Музея, Гривица Център, Гривица Обръщателна.

Съгласно маршрутни разписания делнично и празнично.

Община Плевен

Историята на 3 март - националния празник на България!


Денят на Освобождението на България от османско владичество 3 март е националният празник на България от 1991 г. На този ден е подписан Санстефанският мирен договор за прекратяването на Руско-турската война от 1877-1878 г., който ознаменува Освобождението на България. 
Договорът е подписан на 3 март (19 февруари по стар стил) през 1878 г.

Освобождението на България за пръв път се чества във Велико Търново на 19 февруари (3 март нов стил) 1879 г. Антим I, първи екзарх на Българската екзархия, тогава председател на Учредителното народно събрание, отслужва панихида в църквата „Св. Богородица" в присъствието на депутати и граждани.


През 1880 г., 2 години след Освобождението, 3 март се чества в София като Ден на възшествието на престола на тогавашния руски император Александър II. Празнува се като Ден на Освобождението на България от османско владичество от 1888 г.


Скоро след 9 септември 1944 г. е обявен за шовинистичен и повече не се отбелязва тържествено.

От 1978 г. 3 март отново се отбелязва, но все още не като официален празник, всяка година в чест на подписването на Санстефанския мирен договор, с решение на Политбюро на ЦК на БКП по повод 100-годишнината на събитието. На този ден се вдига националното знаме и се поставят венци на паметника на Незнайния воин в София, в памет на българите, загинали в борбата за освобождението на Отечеството. Вечерта на площада пред Народното събрание, до паметника на Цар Освободител – Александър II се провежда тържествена заря-проверка.


С решение на Народното събрание през 1991 г. Денят на Освобождението на България от османско владичество е обявен отново за официален празник и национален празник на Република България.

Пролетни алергии – симптоми, диагностициране и лечение


Пролетните цветя, цъфтящите дървета и зелената трева сигнализират за края на зимата. Те също така отбелязват началото на пролетни алергии и различен вид дискомфорт за милиони хора по света. Пролетните алергии са известни още като сенна хрема и сезонен ринит. Виновникът за симптомите на пролетната алергия обикновено е цветен прашец. Мухълът също може да играе роля.


Кои са причините за пролетните алергии, как да ги избегнете и най-добрите начини да намерите облекчение от симптомите, ще прочетете в следващите редове.

Какви са симптомите на пролетните алергии?

Общите симптоми на пролетните алергии включват:

• възпалени очи

• тъмни кръгове под очите

• влажни очи

• подути синуси

• хрема или запушен нос

• кихане

• драскащо гърло

• кашлица

• сърбеж в устата, ушите, носа и гърлото

По-рядко срещаните симптоми могат да бъдат резултат и от синусовото налягане, причинено от сенна хрема. Те включват:

• синусово главоболие

• болки в лицето

• болки в ушите

• анозмия (загуба или намаляване на обонянието)

Какво причинява тези симптоми?

Когато настъпва пролетта, растенията и дърветата отделят прашец във въздуха. Някои видове гъби също произвеждат спори на мухъл. Ако сте алергични към някое от тези вещества, имунната Ви система ще се опита да се справи с тях. Това се случва, като се отделят алергични (IgE) антитела. Алергичните антитела са предназначени да открият и унищожат вещества, които определят като опасни нашественици. Те вкарват алергените в мастните клетки на тялото, където са нападнати и елиминирани.

Хистаминът  се отделя в кръвоносните и слузните мембрани. Хистаминът е веществото, което причинява появата на алергични симптоми. Пролетните алергии могат да започнат още през февруари в по-топлите части на страната и могат да продължат до лятото, въз основа на репродуктивния цикъл на местната флора и фауна. Тежестта на симптомите, които изпитвате, се определя от специфичните растения, дървета и цветя. Те варират от местоположение до местоположение.

Времето също играе роля. В топлите и сухи дни има най-голям брой полени, особено сутрин. Вятърът може да влоши симптомите, тъй като цветният прашец е въздушен. Дните, които са дъждовни и влажни, имат по-нисък брой полени от слънчевите.

Пролетните алергии могат да започнат по-рано и да продължат по-дълго след мека зима. Атипично топлото време позволява на дърветата да започнат да опрашват по-рано, удължавайки пролетния сезон на алергиите. Изменението на климата може да представлява повишен риск от засилени алергични реакции в много части на света. В допълнение към по-топлото време, въглеродният диоксид – парников газ, свързан с глобалното затопляне – също така насърчава по-енергичния растеж на растенията и следователно увеличава производството на цветен прашец.

Как да предотвратите или намалите симптомите

Има няколко стратегии, които можете да опитате за намаляване на пролетни симптоми на алергия или за предотвратяването им напълно. Те включват:

• Започнете да приемате лекарства като перорален антихистамин, още преди да започнат симптомите. Това ще помогне на имунната ви система да спре да отделя хистамин.

• Поставете високоефективни пречистватели за въздух в дома Ви. Те премахват прах и други алергени като акари от домашни любимци.

• Сваляйте външното облекло веднага след като влезете в дома си. Измийте всичко, което сте носили на открито, преди да го носите отново. Също така мийте косата си всеки ден и не носете външни обувки вътре.

• Ако имате домашни любимци, които излизат на открито, използвайте влажна кърпа, за да сваляте прашец/ прах от козината им всеки ден.

• Дръжте прозорците си затворени, за да спрете влизането на прашец/ прах, особено сутрин, когато количеството цветен прашец е най-високо.

• Сменяйте спално бельо, мийте подовете и почиствайте меката мебел колкото е възможно по-често.

Диагностициране

Лекарят може да извърши няколко теста за диагностициране на пролетна алергия, включително:

• Тест с убождане на кожата: лекарят поставя малко количество алерген върху кожата, за да види дали има някаква реакция. Резултатите отнемат около 10–20 минути.

• Интрадермален тест: Това обикновено е по-болезнено от тест за убождане. Лекар инжектира малко количество алерген под кожата, за да провери дали има реакция.

• Кръвен тест: При този тест се взима кръвна проба и се изпраща в лаборатория. Лабораторният техник ще добави алерген към пробата, за да види дали броят на произведените антитела се увеличава.

Правилното диагностициране зависи и от симптомите, които проявявате, домашната и работна среда и фамилна медицинска история.

8 март - какво всъщност празнуваме?


8 март е един много криворазбран празник. Той е оспорван, считан за комунистическа отживелица, част от омразно минало за някои, малко лицемерен, дори смешен, за други заради клишето, в което се е превърнал. 


Този празник днес отразява всички лица на жената. Празникът на майките - ние, като техни деца, им отдаваме почит и сами станали майки, получаваме на свой ред - с някое стихче или картичка. Всъщност, дори само затова си струва неговото съществуване. Други жени очакват признание за значимостта си от любимите си мъже. И да, това се изразява в подаръци, цветя, поне малко по-различно отношение от другите дни. И да, заради това си струва да бъде харесван. Необвързаните си организират излизане по женски, за да се вдъхновят от женската си сила и независимост и да я демонстрират в екип. Все още в много предприятия и фирми мъжете почитат колежките си по някакъв начин – независимо, дали идва от ръководството, или спонтанно. Тогава 8 март става и забавен, но не по-малко значим. 


Празникът има много лица, много поводи за дискусии за тези, които искат да ги намерят. Но истината е, че се е е деформирал и малцина си спомнят откъде идва поводът, защо е точно тази датата. Преди всичко останало – той е празник от жената за жената. Очакванията ни към мъжете или децата ни всъщност са съвсем неоснователни. Да бъде обявен 8 март за Международен ден на жената от ООН през 1977 г. има толкова важни причини, които нямат нищо общо с майчинството и любовта или пък политическите режими. 


Цялата история на празника можете да си припомните от тук.

8 март е денят, в който ние, жените днес, си припомняме и почитаме всички онези наши сестри в миналото, които проправяха пътя ни дотук – да сме независими финансово, да имаме равни права спрямо мъжете във всяка сфера на живота. С което задълженията ни само се увеличават, но това е друга тема. И доколко успяваме на постигнем признание от тяхна страна – също. Можете ли да си представите, че зад всяко едно наше действие днес стоят митинги на работнички, демонстрации, насилие, пламенни речи на трибуни пред вдъхновено множество и тих психологически тормоз у дома? 


История, градена от малки триумфи, като правото да има еднаква тоалетна за жени и мъже или големи – като правото да гласуваш и сама да бъдеш избирана. Толкова много жени по света са били пионер в толкова много области, че е трудно да обхванем с поглед цялото това наследство, което днес малко или много приемаме за даденост. 


Нашето родно наследство също изобщо не е за пренебрегване. Да си спомним за жените хайдутки, първите светски учителки и интелектуалките, за жените партизанки, за милосърдните сестри по фронтовете на толкова много войни, за жените героини на социалистическия труд, за всички онези жени, които бяха първи в професията си, а после я и преподаваха. Имената им се нареждат в световната история на женското движение за еманципация, рамо до рамо с техните сестри. 


Само за сравнение - д-р Елизабет Блекуел е първата жена - дипломиран лекар в САЩ през 1849 г., а през 1859 г. става и първата жена, вписана в Британския лекарски регистър. През 1866 г. се дипломира д- р Тота Венкова – първата жена лекар в България, милосърдна сестра, после и лекар на фронта, до последно упражняваща професията си безплатно. Те не само са работили в епоха, когато е било немислимо жена да го прави, те са проправяли път на всички жени след тях, които вече са можели да мечтаят за свободна професия, образование, място в обществото и за признанието му. 


Това не е феминистко послание. Бих искала само да подчертая, че ние, жените, дължим отбелязването на 8 март именно на нас – жените, на нашето минало и бъдеще, отразено в поколението, което отглеждаме. И този празник трябва да го има, защото жените преди нас заслужават нашата признателност. Онези жени, които са творили историята така, че ние днес да се радваме на това, което имаме – равнопоставено място в брака, равни права в деловата сфера и образованието, свободен избор на професия, право на равно заплащане, на привилегии, глас в обществото, който се чува и има тежест.


В модерни времена акцентът, разбира се, се е преместил значително от извоюване на права и отстояването, себедоказването. Бариерите пред нас са единствено в главите ни, макар да има още много места по света, където фундаменталните ни права са накърнени. Основното предизвикателство сякаш пада върху това, колко можем да смогнем с високите летви, които си поставяме или приемаме доброволно, доколко трябва да си припомним някои традиционни роли и как да опазим женствеността в щурма ни към този уж мъжки свят. Сякаш точно сега е моментът, в който трябва да закрепим баланса. В нас самите, в семейството, в обществото. А постигането на хармония е умение, което владеем.

Цвети Цанева

Традиции

Първи март – празникът на мартениците и пролетта


Първоначално мартеници носели само младите жени и децата, но в последствие всички започнали да си ги разменят. В миналото българите си закичвали мартеници на всички части от тялото, включително на шията и краката, като понякога това дори било свързвано със социалното положение на човека. Така например младите неомъжени девойки носели мартениците си от ляво на дрехите си, младите ергени ги закачали на кутрето на лявата си ръка, а женените мъже си слагали мартеница в десния чорап.  В днешни дни най–разпространено е те да се носят на ръката под формата на гривна или закачени за някоя от дрехите. Българите вярват, че окичването с мартеница ще те предпази от зли сили и ще ти донесе дълголетие. Това се прави и за здраве, късмет и успех през предстоящата година.  Също така старите българи вярвали, че в природата съществувала някаква зла сила наричана „лошотия“, която се събуждала през пролетта и на мартеницата била приписвана магическата сила да предпазва хората от нея.


Въпреки това мартениците се носят само за определен период от време, свързан със знаците на приближаващата пролет – цъфнали дървета, среща с първите долитащи прелетни птици – щъркели, лястовици или жерави. В миналото в различните краища на България свалянето на мартениците е било свързвано с различни предсказания. Хората от Южна България, например, вярвали, че мартеницата, носена на китката трябвало да се свали, когато човек видел щъркел и ако птицата не летяла това означавало, че лятото ще е много мързеливо. Мартениците от врата пък се сваляла, когато се види лястовица, за да стане шията грациозна и дълга като на птица. В други краища на страната девойките поставяли мартеницата си под голям камък и така гадаели за бъдещия си съпруг. Точно след половин година те се завръщали на същото място и ако по мартеницата имало полепнали мравки техният, избраник щял да бъде беден. В Пирин пък съществувало друго поверие, свързано с камъка и насекомите. Според него, ако по мартеницата имало мравки, това значело, че през годината се очаква успех в отглеждането на много кози и овце, калинките предсказвали, че човекът ще има едър рогат добитък, а паякът – отглеждане на магаре. Ако хората искали да бъдат румени и здрави, трябвало да закачат мартеницата си на цъфнало дръвче, а ако искали да избягат от всичко зло, те трябвало да я хвърлят в течаща вода, която да отнесе злините.


В последно време около произхода на мартениците се заражда спор. Според една от версиите този амулет води началото си още от времето, когато траките са живяли по нашите земи и закачали червени конци на добитъка си, за да го предпазят от болести. Другата теория пък ни  отвежда в периода, когато хан Аспарух започва да сформира българската държава. С тази версия са свързани и три от легендите за мартеницата. Макар и сами по себе си различни, преданията се обединяват около това, че хан Аспарух получил съобщение от красивата си сестра Хуба под формата на бял конец, привързан към крака на птица – сокол, гълъб или лястовица, в зависимост от историята. По време на пътя птицата се наранила и така конецът се оцветил и в червено. Зарадван от скъпата вест от сестра си, хан Аспарух накичил целия си народ с такива конци откъдето се смята, че произлиза и съвременната традиция.


Независимо от своя произход, мартеницата остава един от най–емблематичните и обичани символи на България. Бяло–червеният конец е това, което в един ден свързва всички българи, независимо от това къде се намират. Именно за това, ние от екип „Българска история“ ви пожелаваме честита Баба Марта и много здраве и успехи през остатъка от годината.

